برنامج فوتوماث للمسائل الرياضية Photomath برنامج مفيد لطلبة الكلية والاعدادية ويمكن أن يعطيك الحلول بشكل سريع ومفصل للايفون والاندرويد.
ما هو برنامج فوتوماث Photomath
تعلم الرياضيات وحل كل الواجبات المنزلية بكل سهولة وبكل التفاصيل الخاصة بالحلول, في حال واجهت مشكلة وية وحدة من المعادلات الخاصة بالرياضيات راح تكدر تدخل المعادلة لهذا البرنامج وهو يحلها بشكل سريع وينطيك التفاصيل وخطوات حل المعادلة.
البرنامج مجاني وتكدر تستخدمة بأي مكان وبأي ساعة لأن ما يحتاج منك اي انترنت او داتا انت ما عليك بس تدخل المعادلة والباقي على البرنامج, وين ما جنت هو يشتغل حتى بالتشويش.
فوتوماث بي ميزة الرسوم المتحركة يعني الرسم البياني وغيرها ويعلمك منين يبدي الخط ووين ينتهي ويخلي كدامك الرسم والتحرك شون يصير ويتبعلك المعادلة خطوة خطوة.
مميزات برنامج حل المعادلات الرياضية
- حل معظم التعبيرات الحسابية والعمليات الحسابية.
- بدون انترنت او داتا (اوفلاين).
- مجاني للاستخدام.
- ينطيك خطوات حل البرنامج خطوة ورة خطوة.
- ينطيك الرسوم المتحركة الخاصة بالرسم البياني.
- ينطيك أكثر من حل لكل مشكلة او لكل معادلة.
- يعتبر آلة حاسبة علمية متعددة.
- اشكال وجرافيك متفاعل وية المستخدم.
المعادلات الممكن حلها مع برنامج فوتوماث
- الرياضيات الاساسية: الكسور العشرية, الاعداد الصحيحة, القوى"اس", الجذور بأنواعها, العوامل "المشتركة".
- الجبر: المعادلات الخطية, عدم المساواة الخطية، المعادلات التربيعية، أنظمة المعادلات، اللوغاريتمات، الدوال، المصفوفات، الرسوم البيانية، متعدد الحدود.
- "جيومتري" رياضيات الهندسة "بعض الكتب المحددة".
- علم المثلثات/المحاكاة:المقاطع المخروطية، المتجهات, المصفوفات, الأعداد المركبة، المتسلسلات ، الدوال اللوغاريتمية.
- حساب التفاضل والتكامل: الحدود، المشتقات، التكاملات، رسم المنحني.
- إحصاءات: مجموعات.
كل هذا احنة بعدنا بالشيء المجاني الي موجود بهذا البرنامج العادي, اما بالنسبة لنسخة البلاس من هذا البرنامج راح ينطيك اكثر من هاي المعادلات ويحل أوسع من هاي الحلول بأشتراكات شهرية او سنوية.
احنة الي يهمنة هو مواضيع دراستنا بالعراق والي هي موجودة ضمن الاشياء المجانية بالبرنامج.
وتكدر تنزل البرنامج من سوق بلي او اب ستور من الروابط التالية:
رابط تحميل البرنامج من سوق بلي للاندرويد
رابط تحميل البرنامج من اب ستور